Wegbreek plek in Paternoster - Mooi Leefstyl
Ons is baie opgewonde om ‘n baie spesiale plekkie met jou vandag te deel wat Kusjka du Plessis afgeneem het. De Linden Boutiek Gastehuis is sentraal geleë te 93 Mosselbank Straat in Paternoster. Paternoster, ŉ mooi vissers dorpie aan die Weskus is slegs 150km vanaf Kaapstad. Met sy wit strande, lekker seekos en vriendelike mense is dit die perfekte wegbreek plek. Die ongerepte natuurskoon sal jou asem wegslaan en vir die meer avontuurlustiges is daar aktiwiteite in die omgewing soos kayaking en perdry op die strand. Die gastehuis bied meer as net luukse akkommodasie en heerlike ontbyt, maar ŉ ervaring, van ontspan, bederf en gasvryheid wat die ekstra myl gaan vir elkeen van sy gaste.